-1-

**ชื่อโครงการ**... โครงการเพื่อนบ้านเตือนภัย   
  
**รหัสโครงการ**... สภ.ปากพลี   
  
**หลักการและเหตุผล.**..

ตามนโยบายของผู้บัญชาการตำรวจภูธรภาค 2 ในการสร้างเกราะป้องกันการโจรกรรมทรัพย์สิน ภายในบ้าน โดยการมุ้งเน้นให้ประชาชนที่อยู่อาศัยในชุมชนเดียวกันรวมกลุ่มกันเป็นสมาชิกชุมชน เพื่อร่วมมือกันในการสอดส่องพฤติการณ์ที่น่าสงสัยต่างๆ แล้วแจ้งให้สมาชิกในชุมชนและตำรวจทราบ จึงได้ผลักดันโครงการ “โครงการเพื่อนบ้านเตือนภัย” ด้วยการดึงแต่ละครอบครัวสร้างความสัมพันธ์ร่วมกัน และจัดกิจกรรมสร้างความสัมพันธ์ภายในหมู่บ้าน ไม่ว่าจะเป็นการจัดเลี้ยงสังสรรค์ การเล่นเกมหรือการแลกเปลี่ยนความรู้ร่วมกัน โดยแลกความคิดเห็นระหว่างบ้านต่อบ้าน และบ้านใกล้เรือนเคียงจนเป็นที่เชื่อใจ และรู้จักกันมากขึ้น ผลก็คือเมื่อบ้านไหนจำเป็นต้องเดินทางไปต่างจังหวัดก็สามารถฝากบ้านไว้กับเพื่อนบ้านข้างเคียงได้ ซึ่งหากเพื่อนบ้านพบความผิดปกติก็สามารถโทรสายตรงถึงเจ้าหน้าที่ตำรวจได้ตลอด 24 ชั่วโมง

**วัตถุประสงค์**  
 1.แสวงหาความร่วมมือจากประชาชนในการป้องกันและปราบปรามอาชญากรรม

2. เพื่อให้ประชาชนสามารถพึ่งตนเองได้ในระดับหนึ่ง

3. เสริมสร้างความสัมพันธ์อันดีระหว่างตำรวจกับประชาชนในชุมชน และระหว่างประชาชนกับประชาชน **วิธีการดำเนินการ**

1. โดยปกติแล้วเกือบจะทุกหมู่บ้านและชุมชน จะมีคณะกรรมการของแต่ละหมู่บ้านเป็นผู้บริหารงานภายในหมู่บ้าน เช่น ดูแลเรื่องน้ำไฟ การรักษาความสะอาด การร่วมกันจัดงานเนื่องในวันสำคัญต่างๆ เป็นต้น การส่งข่าวสารจากคณะกรรมการหมู่บ้านถึงสมาชิกการอาศัยแผ่นปลิวบอกต่อๆ กันหรือมีการนัดหมายประชุม เพื่อปรึกษาหารือ ซึ่งทีมงานตำรวจจะต้องอาศัยโอกาสนี้สอดแทรกเผยแพร่วิธีการปฏิบัติตามยุทธวิธีเพื่อนบ้านเตือนภัยให้กับสมาชิกในชุมชนทุกคนทราบ และต้องกระทำโดยสม่ำเสมอ

2.จัดทีมตำรวจที่มีมนุษย์สัมพันธ์ดี 2 – 5 นาย เข้าพบกรรมการหมู่บ้านหรือชุมชน แจ้งความประสงค์ และหลักการของยุทธวิธี ประโยชน์ที่ชุมชนจะได้รับ เพื่อให้กรรมการหมู่บ้านหรือชุมชนเห็นชอบ และขอความร่วมมือจากกรรมการให้ช่วยเผยแพร่ในความคิดของยุทธวิธี พร้อมทั้งหาสมาชิกเพื่อเข้าร่วมโครงการและจัดทำเอกสารเผยแพร่ให้กรรมการเพื่อแจกจ่ายให้สมาชิกในหมู่บ้านหรือชุมชนทุกคน

3.ทีมตำรวจจะต้องประสานงานกับกรรมการหมู่บ้านหรือชุมชนเพื่อนัดแนะสมาชิกประชุมพบปะแนะนำรายละเอียดเพิ่มเติมวิธีการปฏิบัติของสมาชิกให้ข้อมูลอาชญากรรม และทำความรู้จักคุ้นเคยกับสมาชิก ถ้าหากไม่สามารถจัดประชุมได้ทีมตำรวจจะต้องใช้โอกาสที่สมาชิกชุมชนมาร่วมชุมนุมจัดงานในโอกาสต่างๆ เข้าประชาสัมพันธ์ให้ประชาชนเกิดความรู้สึกรับผิดชอบในการป้องกันอาชญากรรมทันที

4.ทีมตำรวจจะต้องแนะนำให้เจ้าของบ้านแต่ละหลังในชุมชนหรือหมู่บ้านติดสัญญาณแจ้งภัย เช่น เสียงกริ่ง สัญญาณไฟ ไปยังบ้านที่อยู่ติดกันทั้งด้านหน้าด้านข้างและด้านหลัง เมื่อเวลามีเหตุเจ้าของบ้านจะได้กดสัญญาณ แจ้งภัย ไปยังเพื่อนบ้านได้ทราบจะได้ให้การช่วยเหลือได้ทันท่วงทีเป็นการสร้างความมั่นใจในความปลอดภัย และก่อให้เกิดความร่วมมือช่วยเหลือซึ่งกันและกันในการป้องกันอาชญากรรม

-2-

5.สายตรวจที่ตรวจตราผ่านชุมชนหรือหมู่บ้านจะต้องประชาสัมพันธ์เน้นย้ำให้ประชาชนร่วมมือปฏิบัติตามหลักการที่ทีมตำรวจแนะนำไว้ ทั้งนี้ เพื่อมิให้การประชาสัมพันธ์ถึงยุทธวิธีขาดช่วง ส่งผลให้สมาชิกในชุมชนละเลย ไม่เอาใจใส่ปฏิบัติตาม

6.ตามชุมชนหรือหมู่บ้านทุกแห่งจะต้องมีโทรศัพท์หรือกลุ่มไลน์ หากมีเหตุเกิดขึ้น ประชาชนจะได้โทรศัพท์แจ้งเหตุให้ตำรวจทราบเพื่อช่วยเหลือได้ทันท่วงที

7. การดำเนินงานดังกล่าวข้างต้นทีมตำรวจจะต้องติดตามประเมินผลการดำเนินงาน โครงการตรวจเยี่ยม พบประชาชนเป็นครั้งคราวโดยมอบหมายให้กรรมการหมู่บ้านหรือชุมชนเป็นผู้ประสานงานระหว่างสมาชิกในชุมชนและกับฝ่ายตำรวจรวม ทั้งกระตุ้นเตือนให้สมาชิกชุมชนปฏิบัติตามหลักการที่ได้ตกลงไว้

**พื้นที่ดำเนินการ...**  
                  พื้นที่รับผิดชอบของ สถานีตำรวจภูธรปากพลี  
**ระยะเวลาดำเนินการ...**  
                  ปีงบประมาณ 2566 **งบประมาณ...**  
                  ใช้งบประมาณปกติของหน่วย **หน่วยงานที่รับผิดชอบ...**  
                  งานป้องกันปราบปราม สถานีตำรวจภูธรปากพลี **ผลที่คาดว่าจะได้รับ...**

1.ได้รับความร่วมมือจากประชาชนในการป้องกันและปราบปรามอาชญากรรม

2.ประชาชนสามารถพึ่งตนเองในการป้องกันอาชญากรรมได้

3.ประชาชนในพื้นที่ดำเนินการตามโครงการมีความสัมพันธ์อันดีกับตำรวจ และมีความสัมพันธ์อันดี ภายในชุมชน

ลงชื่อ พันตำรวจตรี ผู้เสนอโครงการ

( ษกนณ มนทสิทธิ์ )

สารวัตรป้องกันปราบปรามสถานีตำรวจภูธรปากพลี

ลงชื่อ พันตำรวจโท ผู้เห็นชอบโครงการ

( ศุภชาติ พันธุมณิ )

รองผู้กำกับการป้องกันปราบปรามสถานีตำรวจภูธรปากพลี

ความเห็นผู้อนุมัติ....................................อนุมัติ...................................................................................................

ลงชื่อ พันตำรวจเอก ผู้อนุมัติโครงการ

(ณรงค์ศักดิ์ วงศ์กาฬสินธุ์)

ผู้กำกับการสถานีตำรวจภูธรปากพลี